شەفەق نیوز/ سەرچەوەیگ ئەمنی، ئمڕوو دووشەممە، خەوەردا لە ئامانجکردن دوکانیگ مەی فرووشتن لە ئەعزەمیەی بەغداد.
سەرچەوەگە ئەرا ئاژانس شەفەق نیوز وت: ئیوارەی ئمڕوو، بومبیگ تەقیە بان دوکانیگ مەی فرووشتن لە نزیک کۆرنیش لە ناوچەی ئەعزەمیە لە بەغداد پایتەخت، و دیاری کرد ک تەقینەوەگە نەویە هووکاریگ لە زەخمداربوین.
سەرچەوەگە وتیش: هێزیگ ئەمنی چواردەور شوون رووداوەگە گرد، و لێکۆڵینەوەیگ ئەرا ئاشکراکردن ووردەکاریەیل رووداوەگە کردەو.
